## El Consell nomena quatre membres nous del Patronat de la Fundació de la Comunitat Valenciana d’Investigació d’Excel·lència

*** Es tracta d’Antonio Galvañ, José Antonio Pérez, Mariola Penadés i M. Amparo Haro**

El Ple del Consell ha aprovat el nomenament de quatre nous membres del Patronat de la Fundació de la Comunitat Valenciana d’Investigació d’Excel·lència.

Es tracta del secretari autonòmic d’Ocupació i director general de Labora, Antonio Galvañ; el director general d’Universitats, José Antonio Pérez; la directora general d’Investigació i Innovació, Mariola Penadés, per part de la Conselleria d’Educació, Universitats i Ocupació, i la directora general de Pressupostos, M. Amparo Haro, per part de la Conselleria d’Hisenda, Economia i Administració Pública.

Esta fundació té com a principal objectiu contribuir a l’impuls, la promoció i el desenvolupament de la investigació i el coneixement científic, humanístic i tecnològic en benefici de la societat, les universitats, els centres d’investigació i de la comunitat científica en general.

Un altre dels seus fins és fomentar una política de recursos humans per a la promoció de la investigació; l’establiment de col·laboracions amb universitats, centres d’investigació nacionals i internacionals, així com l’organització de trobades científiques nacionals i internacionals.

Així mateix, este organisme es basa en criteris d’excel·lència, qualitat i competitivitat, facilitant la progressiva consolidació del col·lectiu del personal investigador i científic arrelat a la Comunitat Valenciana.

Fecha: 25/10/2023